BCPG จับมือพันธมิตรออสเตรเลีย “พาวเวอร์เล็ดเจอร์” รุกธุรกิจซื้อขายไฟฟ้าผ่านอินเทอร์เน็ต
BCPG จับมือพันธมิตรออสเตรเลีย "พาวเวอร์เล็ดเจอร์" รุกธุรกิจซื้อขายไฟฟ้าผ่านอินเทอร์เน็ตเป็นรายแรกในภูมิภาคเอเชียตะวันออกเฉียงใต้ คาดสามารถดำเนินการได้ในต้นปี 61
18 ธ.ค. 2560

บริษัท บีซีพีจี จำกัด (มหาชน) หรือ BCPG เปิดเผยว่า บริษัทลงนามในข้อตกลงกับบริษัท พาวเวอร์เล็ดเจอร์ (Power Ledger) ประเทศออสเตรเลีย พันธมิตรในการซื้อขายไฟฟ้าพลังงานหมุนเวียนในรูปแบบ Peer-to-Peer ในการนำ Blockchain Technology มาซื้อขายไฟฟ้าผ่านอินเทอร์เน็ตเป็นรายแรกในภูมิภาคเอเชียตะวันออกเฉียงใต้ คาดว่าจะสามารถดำเนินการได้ในต้นปี 61
โดยโครงการนี้จะช่วยลดค่าใช้จ่ายของรัฐบาลในการสร้างโรงไฟฟ้าขนาดใหญ่ เพื่อตอบสนองความต้องการใช้ไฟฟ้าที่เพิ่มขึ้นอย่างต่อเนื่อง ขณะที่ลูกค้าและผู้บริโภคก็มีทางเลือกมาขึ้นด้วยการซื้อขายไฟฟ้าจากพลังงานหมุนเวียนในรูปแบบ Peer-to-Peer โดยนอกจากผู้บริโภคจะผลิตไฟฟ้าได้เอง ช่วยประหยัดค่าไฟฟ้าแล้ว ยังช่วยเพิ่มรายได้จากการขายไฟฟ้าส่วนเกินได้อีกด้วย โดยผู้ร่วมโครงการมีหลากหลาย ทั้งในรูปแบบที่อยู่อาศัย ห้างสรรพสินค้า โรงเรียน โรงพยาบาล นิคมอุตสาหกรรม เป็นต้น